**Vilniaus Medeinos pradinė mokykla**

**2018-2019 m. m.**

**Švietimo pagalbos specialistų ir pedagogų bendradarbiavimo modelis**

Siekiant antrojo strateginio tikslo - *Tobulinti pagalbos mokiniui teikimą*, darbo grupės (2019-09-09 įsak. Nr. V-34.1) parengtas švietimo pagalbos specialistų ir pedagogų bendradarbiavimo organizuojant tikslines veiklas skirtingų poreikių turintiems mokiniams modelis.

Modelis grįstas nuolatiniu kryptingu bendradarbiavimu siekiant kiekvieno skirtingas galias ir gebėjimus turinčio mokinio gerovės ir palankios bei stimuliuojančios aplinkos kūrimo.

Modelis padeda užtikrinti ugdymosi tęstinumą, švietimo pagalbos specialistų ir pedagogų dialogą bei nuolatinę profesinę refleksiją siekiant individualios mokinio pažangos.

Švietimo pagalbos specialistai ir pedagogai, planuodami veiklas/užsiėmimus, atsižvelgia į individualius mokinių poreikius ir galias. Sėkmingam ugdymo turinio įgyvendinimui pasitelkiamos profesinės žinios, nuolat diskutuojant ieškoma metodų ir būdų, padedančių mokiniui tobulinti įgūdžius ir ugdytis gebėjimus, reikalingus tolesniam mokymuisi ir kasdieniam gyvenimui. Ugdymo procesas ir socialinių įgūdžių užsiėmimai organizuojami pagal suderintą tvarkaraštį.

Skirtingas kompetencijas turinčių pedagogų bendradarbiavimo efektyvumo principai:

* Mokytojų lygiavertiškumas ir skirtingų kompetencijų reikšmingumas;
* Aiškus ugdymo tikslų atskyrimas ir funkcijų pasidalijimas;
* Bendras darbo planavimas;
* Bendras darbo efektyvumo vertinimas.

UGDYMO TURINIO PLANAVIMAS, UGDYMO PROCESO ORGANIZAVIMAS IR ĮGYVENDINIMAS, DISKUSIJA, REFLEKSIJA

**1 paveikslas.**

**Švietimo pagalbos specialistų ir pedagogų bendradarbiavimo modelis**

Modelis įgyvendinamas planuojant ir organizuojant bendrus pedagogų ir švietimo pagalbos specialistų susitikimus/konsultacijas/pasitarimus, kuriuose planuojami pagalbos mokiniui teikimo būdai, aptariamas kiekvieno specialisto vaidmuo organizuojant veiklas/pamokas, ugdomoji veikla periodiškai reflektuojama, atkreipiant dėmesį į mokiniui kylančius mokymosi ar elgesio sunkumus, susitelkiant į veiksmingą alternatyvių būdų ir metodų, padedančių mokiniui įveikti nesėkmes, paiešką.

**Mokytojo, specialiojo pedagogo ir mokytojo padėjėjo**

**bendro darbo pamokoje aptarimo gairės**

* Koks bus pamokos turinys, struktūra?
* Kur dirbs specialusis pedagogas: klasėje ar kabinete?
* Mokinys dirbs klasėje visą pamoką ar tik dalį?
* Ar mokinio žinios bus įtvirtinamos?
* Ar mokinys bus ruošiamas naujos medžiagos suvokimui klasėje, kad nepatirtų nesėkmės?
* Kokią pagalbą teiks mokytojo padėjėjas?
* Kokių vadovėlių, papildomų priemonių reikės ir kas jas parengs?
* Kokie metodai ir būdai bus taikomi?
* Kaip bus įtraukiami vaiko tėvai į pagalbos procesą?
* Kaip bus vertinamos žinios?
* Kokios skatinimo formos bus naudojamos?

Literatūra:

1. Inkliuzinis ugdymas ir komandinė pagalba mokiniui. Metodinės rekomendacijos mokytojams, švietimo pagalbos teikėjams. SPPC, 2011.
2. Mokymosi, aktyvumo ir dėmesio sutrikimai. Metodologinis vadovas. VPPT, 2017. (projekto Erasmus+ „Apie mokymosi sutrikimus mokytojams ir tėvams. Naujos strategijos, metodologijos, IT indėlis” metodinė medžiaga).
3. Kaip padėti vaikui, turinčiam autizmo spektro sutrikimų, 2019. Internete: https://www.upc.smm.lt/projektai/bendal/metodiniai-leidiniai/ASS\_internetas.pdf
4. Hattie J. Matomas mokymasis. Mokytojo vadovas. Kaip užtikrinti kuo didesnį poveikį mokymosi pasiekimams, 2012.
5. Petty G. Šiuolaikinis mokymas. Praktinis vadovas, 2006.